CELEX: 32019D2109
Language: da
Date: 2019-12-09 00:00:00
Title: Rådets afgørelse (FUSP) 2019/2109 af 9. december 2019 om ændring af afgørelse 2010/788/FUSP om restriktive foranstaltninger over for Den Demokratiske Republik Congo

10.12.2019   
               
               
                  DA
               
               
                  Den Europæiske Unions Tidende
               
               
                  L 318/134
               
            
         RÅDETS AFGØRELSE (FUSP) 2019/2109
         af 9. december 2019
         om ændring af afgørelse 2010/788/FUSP om restriktive foranstaltninger over for Den Demokratiske Republik Congo
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 20. december 2010 afgørelse 2010/788/FUSP (1) om restriktive foranstaltninger over for Den Demokratiske Republik Congo (DRC).
                  
               
                     (2)
                  
                  
                     Rådet vedtog den 12. december 2016 afgørelse (FUSP) 2016/2231 (2), der ændrer afgørelse 2010/788/FUSP, som reaktion på hindringer af valgafviklingen og de dermed forbundne krænkelser af menneskerettighederne i DRC. Afgørelse (FUSP) 2016/2231 indførte bl.a. selvstændige restriktive foranstaltninger i artikel 3, stk. 2, i afgørelse 2010/788/FUSP.
                  
               
                     (3)
                  
                  
                     På grundlag af en gennemgang af de foranstaltninger, der er omhandlet i artikel 3, stk. 2, i afgørelse 2010/788/FUSP, bør de restriktive foranstaltninger forlænges indtil den 12. december 2020, og to personer bør fjernes fra listen i bilag II til afgørelse 2010/788/FUSP.
                  
               
                     (4)
                  
                  
                     Begrundelsen vedrørende visse personer, der er opført på listen i bilag II, bør ændres.
                  
               
                     (5)
                  
                  
                     Desuden bør der tilføjes en bestemmelse i afgørelse 2010/788/FUSP om, at Rådet og den højtstående repræsentant kan behandle personoplysninger med henblik på at udføre deres opgaver i henhold til nævnte afgørelse.
                  
               
                     6)
                  
                  
                     Afgørelse 2010/788/FUSP bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I afgørelse 2010/788/FUSP foretages følgende ændringer:
            
                        1)
                     
                     
                        Følgende artikel indsættes:
                        
                           »Artikel 8a
                           
                           
                              1.   Rådet og Unionens højtstående repræsentant for udenrigsanliggender og sikkerhedspolitik (den højtstående repræsentant) kan behandle personoplysninger med henblik på at udføre deres opgaver i henhold til denne afgørelse, navnlig:
                              
                                          a)
                                       
                                       
                                          for så vidt angår Rådet med henblik på udarbejdelse og foretagelse af ændringer af bilag I og II
                                       
                                    
                                          b)
                                       
                                       
                                          for så vidt angår den højtstående repræsentant med henblik på udarbejdelse af ændringer af bilag I og II.
                                       
                                    
                           
                              2.   Rådet og den højtstående repræsentant kan i givet fald kun behandle relevante oplysninger om strafbare handlinger, der er begået af fysiske personer på listen, om sådanne personers straffedomme eller om sikkerhedsforanstaltninger, der vedrører sådanne personer, i det omfang en sådan behandling er nødvendig for udarbejdelsen af bilag I og II.
                           
                           
                              3.   Med henblik på denne afgørelse udpeges Rådet og den højtstående repræsentant som »dataansvarlige«, jf. artikel 3, nr. 8), i Europa-Parlamentets og Rådets forordning (EU) 2018/1725 (*1), for at sikre, at de pågældende fysiske personer kan udøve deres rettigheder i henhold til forordning (EU) 2018/1725.
                           
                        
                        
                           (*1)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).«"
                        
                     
                  
                        2)
                     
                     
                        Artikel 9, stk. 2, affattes således:
                        
                                    »2.
                                 
                                 
                                    De foranstaltninger, der er omhandlet i artikel 3, stk. 2, finder anvendelse indtil den 12. december 2020. De skal om nødvendigt forlænges eller ændres, hvis Rådet skønner, at deres mål ikke er nået.«
                                 
                              
                  
                        3)
                     
                     
                        Listen i bilag II til afgørelse 2010/788/FUSP erstattes af listen i bilaget til nærværende afgørelse.
                     
                  
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 9. december 2019.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Rådets afgørelse 2010/788/FUSP af 20. december 2010 om restriktive foranstaltninger over for Den Demokratiske Republik Congo og om ophævelse af fælles holdning 2008/369/FUSP (EUT L 336 af 21.12.2010, s. 30).
         
            (2)  Rådets afgørelse (FUSP) 2016/2231 af 12. december 2016 om ændring af afgørelse 2010/788/FUSP om restriktive foranstaltninger over for Den Demokratiske Republik Congo (EUT L 336 I af 12.12.2016, s. 7).
      
      
         
            BILAG
            
               
                  
                     »BILAG II
                     LISTE OVER PERSONER OG ENHEDER, DER ER OMHANDLET I ARTIKEL 3, STK. 2
                     A.   Personer
                     
                                  
                              
                              
                                 Navn
                              
                              
                                 Identificerende oplysninger
                              
                              
                                 Begrundelse for opførelsen
                              
                              
                                 Dato for opførelse
                              
                           
                                 1.
                              
                              
                                 Ilunga Kampete
                              
                              
                                 alias Gaston Hughes Ilunga Kampete; alias Hugues Raston Ilunga Kampete.
                                 Fødselsdato: 24.11.1964.
                                 Fødested: Lubumbashi (DRC).
                                 Militært ID-nummer: 1-64-86-22311-29.
                                 Nationalitet: DRC.
                                 Adresse: 69, avenue Nyangwile, Kinsuka Mimosas, Kinshasa/Ngaliema, RDC.
                                 Køn: mand
                              
                              
                                 Som øverstbefalende i den republikanske garde (GR) var Ilunga Kampete ansvarlig for de GR-enheder, der var deployeret på stedet, og involveret i den overdrevne brug af magt og voldelige undertrykkelse i september 2016 i Kinshasa.
                                 Som følge af hans fortsatte rolle som leder af GR er han ansvarlig for den undertrykkelse og de overtrædelser af menneskerettighederne, som GR's agenter har begået, såsom den voldelige undertrykkelse af en oppositionsdemonstration i december 2018 i Lubumbashi.
                                 Ilunga Kampete var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                              
                              
                                 12.12.2016
                              
                           
                                 2.
                              
                              
                                 Gabriel Amisi Kumba
                              
                              
                                 alias Gabriel Amisi Nkumba; »Tango Fort«; »Tango Four«.
                                 Fødselsdato: 28.5.1964.
                                 Fødested: Malela (DRC).
                                 Militært ID-nummer: 1-64-87-77512-30.
                                 Nationalitet: DRC.
                                 Adresse: 22, avenue Mbenseke, Ma Campagne, Kinshasa/Ngaliema, RDC.
                                 Køn: mand
                              
                              
                                 Tidligere øverstbefalende for første forsvarsområde i den congolesiske hær (FARDC), hvis styrker deltog i den overdrevne brug af magt og voldelige undertrykkelse i september 2016 i Kinshasa.
                                 Gabriel Amisi Kumba har været vicestabschef for de congolesiske væbnede styrker (FARDC) siden juli 2018 med ansvar for operationer og efterretninger. På grund af sin rolle har han ansvaret for de seneste krænkelser af menneskerettighederne begået af FARDC.
                                 Gabriel Amisi Kumba var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                              
                              
                                 12.12.2016
                              
                           
                                 3.
                              
                              
                                 Ferdinand Ilunga Luyoyo
                              
                              
                                 Fødselsdato: 8.3.1973.
                                 Fødested: Lubumbashi (DRC).
                                 Pasnummer: OB0260335 (gyldigt fra den 15.4.2011 til den 14.4.2016).
                                 Nationalitet: DRC.
                                 Adresse: 2, avenue des Orangers, Kinshasa/Gombe, RDC.
                                 Køn: mand
                              
                              
                                 Som øverstbefalende for oprørsbekæmpelsesenheden Légion Nationale d'Intervention i det congolesiske nationale politi (PNC) var Ferdinand Ilunga Luyoyo ansvarlig for overdreven brug af magt og voldelig undertrykkelse i september 2016 i Kinshasa.
                                 Ferdinand Ilunga Luyoyo har været øverstbefalende for PNC-enheden med ansvar for beskyttelse af institutioner og højtstående embedsmænd siden juli 2017. På grund af sin rolle har han ansvaret for de seneste krænkelser af menneskerettighederne begået af PNC.
                                 Ferdinand Ilunga Luyoyo var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                              
                              
                                 12.12.2016
                              
                           
                                 4.
                              
                              
                                 Célestin Kanyama
                              
                              
                                 alias Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin;
                                 Esprit de mort.
                                 Fødselsdato: 4.10.1960.
                                 Fødested: Kananga (DRC).
                                 Nationalitet: DRC.
                                 Pasnummer: OB0637580 (gyldigt fra den 20.5.2014 til den 19.5.2019).
                                 Fik tildelt Schengenvisum nr. 011518403, udstedt den 2.7.2016.
                                 Adresse: 56, avenue Usika, Kinshasa/Gombe, RDC.
                                 Køn: mand
                              
                              
                                 Som politichef for det congolesiske nationale politi (PNC) var Célestin Kanyama ansvarlig for den overdrevne brug af magt og voldelige undertrykkelse i september 2016 i Kinshasa.
                                 I juli 2017 blev Célestin Kanyama udnævnt til generaldirektør for det nationale politis skoler. På grund af sin rolle som højtstående embedsmand i PNC har han ansvaret for de seneste krænkelser af menneskerettighederne begået af PNC. Et eksempel herpå er politifolks intimidering og frihedsberøvelse af journalister i oktober 2018 efter offentliggørelsen af en række artikler om misbrug af politielevers rationer og den rolle, som general Kanyama spillede i disse hændelser.
                                 Célestin Kanyama var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                              
                              
                                 12.12.2016
                              
                           
                                 5.
                              
                              
                                 John Numbi
                              
                              
                                 alias John Numbi Banza Tambo; John Numbi Banza Ntambo; Tambo Numbi.
                                 Fødselsdato: 16.8.1962.
                                 Fødested: Jadotville-Likasi-Kolwezi (DRC).
                                 Nationalitet: DRC.
                                 Adresse: 5, avenue Oranger, Kinshasa/Gombe, RDC.
                                 Køn: mand
                              
                              
                                 John Numbi har været generalinspektør for de congolesiske væbnede styrker (FARDC) siden juli 2018. På grund af sin rolle har han ansvaret for de seneste krænkelser af menneskerettighederne begået af FARDC, såsom den uforholdsmæssige vold udøvet i juni-juli 2019 af FARDC-styrker under hans direkte myndighed mod personer, der drev ulovlig minedrift.
                                 John Numbi var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                              
                              
                                 12.12.2016
                              
                           
                                 6.
                              
                              
                                 Delphin Kahimbi
                              
                              
                                 alias Delphin Kahimbi Kasagwe; Delphin Kayimbi Demba Kasangwe; Delphin Kahimbi Kasangwe; Delphin Kahimbi Demba Kasangwe; Delphin Kasagwe Kahimbi.
                                 Fødselsdato: 15.1.1969 (alternativt: 15.7.1969).
                                 Fødested: Kiniezire/Goma (DRC).
                                 Nationalitet: DRC.
                                 Diplomatpasnummer: DB0006669 (gyldigt fra den 13.11.2013 til den 12.11.2018).
                                 Adresse: 1, 14eme rue, Quartier Industriel, Linete, Kinshasa, RDC.
                                 Køn: mand
                              
                              
                                 Delphin Kahimbi har været vicestabschef i FARDC-generalstaben med ansvar for efterretninger siden juli 2018. På grund af sin rolle har han ansvaret for de seneste krænkelser af menneskerettighederne begået af FARDC.
                                 Delphin Kahimbi var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                              
                              
                                 12.12.2016
                              
                           
                                 7.
                              
                              
                                 Evariste Boshab
                              
                              
                                 alias Evariste Boshab Mabub Ma Bileng.
                                 Fødselsdato: 12.1.1956.
                                 Fødested: Tete Kalamba (DRC).
                                 Nationalitet: DRC.
                                 Diplomatpasnummer: DP0000003 (gyldigt: 21.12.2015— udløb: 20.12.2020).
                                 Schengenvisum udløbet den 5.1.2017.
                                 Adresse: 3, avenue du Rail, Kinshasa/Gombe, RDC.
                                 Køn: mand
                              
                              
                                 I sin egenskab af vicepremierminister og indenrigs- og sikkerhedsminister fra december 2014 til december 2016 var Evariste Boshab officielt ansvarlig for politi og sikkerhedstjenester og koordinerede provinsguvernørernes arbejde. I denne egenskab var han ansvarlig for anholdelser af aktivister og oppositionsmedlemmer og overdreven brug af magt, herunder mellem september 2016 og december 2016 som reaktion på demonstrationer i Kinshasa, der resulterede i, at et stort antal civile blev dræbt eller såret af sikkerhedstjenesterne.
                                 Evariste Boshab var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                                 Evariste Boshab spillede også en rolle i forbindelse med udnyttelsen og forværringen af krisen i Kasairegionen, hvor han fortsat har en indflydelsesrig stilling, navnlig efter at han i marts 2019 blev senator for Kasai.
                              
                              
                                 29.5.2017
                              
                           
                                 8.
                              
                              
                                 Alex Kande Mupompa
                              
                              
                                 alias Alexandre Kande Mupomba; Kande-Mupompa.
                                 Fødselsdato: 23.9.1950.
                                 Fødested: Kananga (DRC).
                                 Nationalitet: congolesisk og belgisk.
                                 Congolesisk pasnummer: OP0024910 (gyldigt: 21.3.2016— udløb: 20.3.2021).
                                 Adresser: Avenue de Messidor/Messidorlaan 217/25, 1180 Uccle/Ukkel, Belgique/België
                                 1, avenue Bumba, Kinshasa/Ngaliema, RDC.
                                 Køn: mand
                              
                              
                                 Som guvernør for Kasai Central indtil oktober 2017 var Alex Kande Mupompa ansvarlig for den uforholdsmæssige magtanvendelse, voldelige undertrykkelse og de udenretslige drab begået af sikkerhedsstyrker og PNC i Kasai Central fra august 2016, herunder drab i territoriet Dibaya i februar 2017.
                                 Alex Kande Mupompa var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                                 Alex Kande Mupompa spillede også en rolle i forbindelse med udnyttelsen og forværringen af krisen i Kasairegionen, som han var repræsentant for indtil oktober 2019, og hvor han fortsat har en indflydelsesrig stilling gennem Congrès des alliés pour l’action au Congo (CAAC), der deltager i provinsregeringen i Kasai.
                              
                              
                                 29.5.2017
                              
                           
                                 9.
                              
                              
                                 Jean-Claude Kazembe Musonda
                              
                              
                                 Fødselsdato: 17.5.1963.
                                 Fødested: Kashobwe (DRC).
                                 Nationalitet: DRC.
                                 Adresse: 7891, avenue Lubembe, Quartier Lido, Lubumbashi, Haut-Katanga, RDC.
                                 Køn: mand
                              
                              
                                 Som guvernør for Haut-Katanga indtil april 2017 var Jean-Claude Kazembe Musonda ansvarlig for den uforholdsmæssige magtanvendelse og voldelige undertrykkelse begået af sikkerhedsstyrker og PNC i Haut-Katanga, herunder mellem den 15. og 31. december 2016, hvor 12 civile blev dræbt og 64 såret som følge af dødelig magtanvendelse fra sikkerhedsstyrkernes side, herunder PNC-betjente, som svar på protester i Lubumbashi.
                                 Jean-Claude Kazembe Musonda var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                                 Jean-Claude Kazembe Musonda er leder af partiet CONAKAT, som er en del af koalitionen under den tidligere præsident Joseph Kabila.
                              
                              
                                 29.5.2017
                              
                           
                                 10.
                              
                              
                                 Éric Ruhorimbere
                              
                              
                                 alias Eric Ruhorimbere Ruhanga; Tango Two; Tango Deux.
                                 Fødselsdato: 16.7.1969.
                                 Fødested: Minembwe (DRC).
                                 Militært ID-nummer: 1-69-09-51400-64.
                                 Nationalitet: DRC.
                                 Congolesisk pasnummer: OB0814241.
                                 Adresse: Adresse: Mbujimayi, Kasai, RDC.
                                 Køn: mand
                              
                              
                                 Som næstkommanderende i 21. militærregion fra september 2014 til juli 2018 var Éric Ruhorimbere ansvarlig for den uforholdsmæssige magtanvendelse og de udenretslige drab begået af FARDC-styrkerne, navnlig mod Nsapumilitsen samt kvinder og børn.
                                 Éric Ruhorimbere har været øverstbefalende for den operationelle sektor Nord Equateur siden juli 2018. På grund af sin rolle har han ansvaret for de seneste krænkelser af menneskerettighederne begået af FARDC.
                                 Éric Ruhorimbere var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                              
                              
                                 29.5.2017
                              
                           
                                 11.
                              
                              
                                 Emmanuel Ramazani Shadari
                              
                              
                                 alias Emmanuel Ramazani Shadari Mulanda; Shadary.
                                 Fødselsdato: 29.11.1960.
                                 Fødested: Kasongo (DRC).
                                 Nationalitet: DRC.
                                 Adresse: 28, avenue Ntela, Mont Ngafula, Kinshasa, RDC.
                                 Køn: mand
                              
                              
                                 Som vicepremierminister og indenrigs- og sikkerhedsminister indtil februar 2018 var Ramazani Shadari officielt ansvarlig for politi og sikkerhedstjenesterne og for koordinering af provinsguvernørernes arbejde. I denne egenskab var han ansvarlig for anholdelserne af aktivister og medlemmer af oppositionen samt for den uforholdsmæssige magtanvendelse, såsom den voldelige fremfærd over for medlemmer af bevægelsen Bundu Dia Kongo (BDK) i Kongo Central, undertrykkelsen i Kinshasa i januar-februar 2017 og den uforholdsmæssige magtanvendelse og voldelige undertrykkelse i Kasaiprovinserne.
                                 I denne egenskab var Ramazani Shadari således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                                 Ramazani Shadari har siden februar 2018 været fast sekretær for Parti du peuple pour la reconstruction et le développement (PPRD), det største parti i koalitionen under den tidligere præsident Joseph Kabila.
                              
                              
                                 29.5.2017
                              
                           
                                 12.
                              
                              
                                 Kalev Mutondo
                              
                              
                                 alias Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.
                                 Fødselsdato: 3.3.1957.
                                 Nationalitet: DRC.
                                 Pasnummer: DB0004470 (udstedt: 8.6.2012— udløber: 7.6.2017).
                                 Adresse: 24, avenue Ma Campagne, Kinshasa, RDC.
                                 Køn: mand
                              
                              
                                 Som chef for den nationale efterretningstjeneste (ANR) indtil februar 2019 var Kalev Mutondo involveret i og ansvarlig for den vilkårlige anholdelse, tilbageholdelse og mishandling af medlemmer af oppositionen, civilsamfundsaktivister og andre.
                                 Kalev Mutondo var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                                 I maj 2019 underskrev han en erklæring om tidligere og fremtidig loyalitet over for Joseph Kabila, og han er fortsat en nær partner med hensyn til sikkerhedsspørgsmål.
                              
                              
                                 29.5.2017
                              
                           B.   Enheder
                     […]
                  
               «.